**ZAPISNIK**

**Sa 28. sjednice ŠKOLSKOG ODBORA**

**održane dana 24.11. 2023. godine**

**u prostorijama O.Š. „Franjo Hanaman“ Drenovci**

**s početkom u 9 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Stjepan Oroz - predstavnik osnivača
4. Marina Kalistović - predstavnik Vijeća roditelja,
5. Marija Damjanović - predstavnik Učiteljskog vijeća,
6. Biserka Misir - predstavnik Učiteljskog vijeća,
7. Bruno Bilić - predstavnik zaposlenika

Izočni:

Ostali nazočni:

* Marijana Raguž - ravnateljica OŠ „Franjo Hanaman“ Drenovci
* Bruno Bilić - kao zapisničar
* Mirzeta Deronjić – voditelj računovodstva

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno sedam (7) članova te navodi da se mogu donositi pravovaljane odluke, pa predlaže slijedeći

**Dnevni red:**

1. **Usvajanje zapisnika s prethodne sjednice Školskog odbora,**
2. **Izvještaj o provedenom natječaju za učitelja tjelesne i zdravstvene kulture (određeno 4 godine) i glasanje Školskog odbora o kandidatu,**
3. **Izvještaj o provedenom natječaju za učitelja biologije (neodređeno nepuno radno vrijeme) i glasanje Školskog odbora o kandidatu,**
4. **Rebalans financijskog plana za 2023.godinu**
5. **Razno**

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe ili eventualna pitanja na Zapisnik s prethodne sjednice.

Primjedbi ni pitanja nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa sedam (7) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

Predsjednica Školskog odbora predaje riječ ravnateljici. Ravnateljica škole daje na znanje članovima Školskog odbora da je škola objavila natječaj za radno mjesto učitelja tjelesne i zdravstvene kulture 2.11.2023. Natječaj je objavljen zbog ulaska škole u eksperimentalni program te je zbog toga došlo do potrebe za još jednim učiteljem tjelesnog. Na natječaj se prijavilo 3 kandidata, ali je na testiranje došao samo jedan kandidat – Gabrijel Šarić iz Drenovaca. Nakon testiranje povjerenstvo je ravnateljici predalo rang listu kandidata sa samo jednim imenom. Ravnateljica predlaže školskom odboru sklapanje ugovora o radu na 4 godine s učiteljem tjelesne i zdravstvene kulture Gabrijelom Šarićem. Nakon 5-minutnog izlaganja ravnateljica Škole završava svoje izlaganje te predsjednica Školskog odbora preuzima riječ. Predsjednica Školskog odbora poziva prisutne da iznesu pitanja/primjedbe.

Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ usvajanja odluke o davanju suglasnosti Školskog odbora o zapošljavanju Gabrijela Šarića na radno mjesto učitelja tjelesne i zdravstvene kulture na određeno puno radno vrijeme. Prijedlog ravnateljice je jednoglasno prihvaćen te ga prisutni članovi prihvaćaju sa sedam (7) glasova- „za“.

**Zaključak:**

**Daje se suglasnost Školskog odbora za sklapanje ugovora o radu s Gabrijelom Šarićem za radno mjesto učitelja tjelesne i zdravstvene kulture.**

**Ad. 3.)**

Predsjednica Školskog odbora predaje riječ ravnateljici. Ravnateljica škole daje na znanje članovima Školskog odbora da je škola objavila natječaj za radno mjesto učitelja biologije na nedređeno 11 sati tjedno. Na natječaj se javilo 5 kandidata od kojih je dvoje bilo pozvano na testiranje jer su ulazili prema pravilniku u a) kategoriju. Testiranju su pristupile obje kandidatkinje – Lea Juzbašić iz Bošnjaka i Marija Ramljak iz Županje. Na testiranju je bolja bila Marija Ramljak te je povjerenstvo dostavilo rang listu kandidata ravnateljici u kojoj je Marija Ramljak bila prva, a Lea Juzbašić druga po redu. Shodno tome ravnateljica škole predlaže školskom odboru sklapanje ugovora o radu na neodređeno nepuno radno vrijeme s Marijom Ramljak iz Županje.

Nakon 10-minutnog izlaganja ravnateljica Škole završava svoje izlaganje te predsjednica Školskog odbora preuzima riječ. Predsjednica Školskog odbora poziva prisutne da iznesu pitanja/primjedbe.

Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ usvajanja odluke o davanju suglasnosti Školskog odbora o zapošljavanju Marije Ramljak na radno mjesto učiteljice biologije na neodređeno nepuno radno vrijeme (11 sati tjedno). Prijedlog ravnateljice je jednoglasno prihvaćen te ga prisutni članovi prihvaćaju sa sedam (7) glasova- „za“.

**Zaključak:**

**Daje se suglasnost Školskog odbora za sklapanje ugovora o radu s Marijom Ramljak na radno mjesto učiteljice biologije.**

**Ad. 4.)**

Predsjednica Školskog odbora predaje riječ voditeljici računovodstva Mirzeti Deronjić. Voditeljica računovodstva u kratkim crtama iznosi plan rebalansa financijskog plana za 2023.godinu stavku po stavku kako bi pobliže objasnila članovima Školskog odbora o svim izmjenama i dopunama financijskog plana za 2023.godinu.

Nakon 5-minutnog izlaganja voditeljica računovodstva Škole završava svoje izlaganje te predsjednica Školskog odbora preuzima riječ. Predsjednica Školskog odbora poziva prisutne da iznesu pitanja/primjedbe.

Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ usvajanja odluke o davanju suglasnosti Školskog odbora rebalansu financijskog plana za 2023.godinu. Prijedlog ravnateljice je jednoglasno prihvaćen te ga prisutni članovi prihvaćaju sa sedam (7) glasova- „za“.

**Zaključak:**

**Daje se suglasnost Školskog odbora za rebalansom financijskog plana za 2023.godinu**

**Ad. 5.)**

Pod točkom razno predsjednica Školskog odbora poziva prisutne članove da iznesu prijedloge, pitanja ili ostale teme za raspravu.

Nikakvih više prijedloga nije bilo te se odbor završava.

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 9 sati i 30 minuta.

 Zapisničar: M.P. Predsjednica Školskog odbora:

 \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (Bruno Bilić) (Biserka Misir)

KLASA: 007-02/23-01/10

URBROJ: 2196-68-23-02

U Drenovcima, 24.11.2023.g.